Üsna hämmastav on väide, et just liberalismi levik ja liberaalne majandussüsteem välistavad kerjusriigi. Kui liberalism ei juurdu piisavalt kiiresti ja sügavalt, saavutab Muguri väitel võidu «nõukogulik  karjavaim». Kõik olemasolev jagatakse kiiresti laiali ning tulemuseks on kerjusriik. Tegelikult on Mugur nii palju käinud ja näinud küll, et ta sotsiaaldemokraatlikke riike (nt. Põhjamaid) kerjusriikideks ei pea. Ka sotsiaalset turumajandust viljelevat Saksamaad ei saa kuidagi kerjuslikuks nimetada. Samal ajal nimetatakse Sierra-Leone ja Bermuda saarte sarnaseid majandusmudeleid millegipärast liberaalseteks.